Návrh
na zrušenie niektorých úloh z uznesení vlády Slovenskej republiky a zmenu uznesenia vlády Slovenskej republiky č. 843 z 25. augusta 2004

1.
Číslo uznesenia/zo dňa:	461 zo  7. júla 1998	
Názov uznesenia:	k  návrhu  Koncepcie postupného zdokonaľovania kontrolného systému štátnej správy v Slovenskej republike	
Predkladateľ:	vedúci Úradu vlády SR	
Číslo úlohy:	B.3.	
Gestor úlohy:	vedúci Úradu vlády SR	
Text úlohy:	zaviesť a uplatňovať záväznú koordináciu zameraní kontrolnej činnosti ústredných orgánov štátnej správy SR, Úradu vlády SR a ďalších orgánov kontroly na základe schválených "Zásad koordinácie kontrolnej činnosti v štátnej správe"	
Termín úlohy:	od 1. júla 1998	
Odôvodnenie zrušenia:	Duplicita  s  § 14 ods. 1 zákona č. 10/1996 Z. z. o kontrole v štátnej správe v znení neskorších predpisov:
„Orgány kontroly pri plnení povinností podľa tohto zákona vzájomne spolupracujú vrátane vykonávania spoločných kontrolných úloh a poskytujú si informácie súvisiace s kontrolnou činnosťou.“	

2.

Číslo uznesenia/zo dňa:	 461 zo  7. júla 1998	
Názov uznesenia:	k  návrhu  Koncepcie postupného zdokonaľovania kontrolného systému štátnej správy v Slovenskej republike	
Predkladateľ:	 vedúci Úradu vlády SR	
Číslo úlohy:	B.4.	
Gestor úlohy:	vedúci Úradu vlády SR 	
Text úlohy:	pôsobiť na  obmedzenie prijímania takých návrhov uznesení vlády, ktoré neobsahujú úlohy so stanoveným termínom splnenia úloh 	
Termín úlohy:	 do 31. decembra 1998 a trvale 	

Odôvodnenie zrušenia:	Duplicita s kontrolou dodržiavania povinnosti stanoviť termín splnenia úlohy v  návrhu uznesenia vlády SR podľa  čl. 6  Smernice na predkladanie materiálov na rokovanie vlády SR, schválenej uznesením vlády SR č. 512/2001 v znení noviel schválených uzneseniami vlády SR č. 1061/2004, č. 974/2005, č. 161/2007 a Metodického pokynu vedúceho Úradu vlády SR na prípravu a predkladanie materiálov na rokovanie vlády SR. Kontrolu dodržiavania tejto povinnosti vykonáva Úrad vlády SR v zmysle kompetencií stanovených zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a kontrolnej pôsobnosti v zmysle zákona č. 10/1996 Z. z. o kontrole v štátnej správe v znení neskorších predpisov. Úloha sa vyhodnocuje pri plnení úloh vyplývajúcich z uznesenia vlády SR prijatých k Zameraniu kontrolnej činnosti Úradu vlády SR  na príslušný rok. V roku 2008 je plnenie úlohy vyhodnocované v rámci úlohy B.1. uznesenia vlády SR č. 16/2008. Správu o výsledku kontroly plnenia predmetnej úlohy predkladá Úrad vlády SR štvrťročne na rokovanie vlády SR.  	

3. 
Číslo uznesenia/zo dňa:	 461 zo  7. júla 1998	
Názov uznesenia:	k  návrhu  Koncepcie postupného zdokonaľovania kontrolného systému štátnej správy v Slovenskej republike	
Predkladateľ:	 vedúci Úradu vlády SR	
Číslo úlohy:	B.6.	
Gestori úlohy:	ministri, vedúci Úradu vlády SR, vedúci ostatných ústredných orgánov štátnej správy SR, prednostovia krajských úradov, prednostovia okresných úradov	
Text úlohy:	postupne dobudovávať vnútorné štruktúry orgánov kontroly pôsobiacich v kontrolnom systéme štátnej správy SR, najmä s obsadzovaním plánovaného počtu pracovníkov kontroly odborne spôsobilými pracovníkmi 	
Termín úlohy:	do 31. decembra 1998 a trvale 	
Odôvodnenie zrušenia:	Duplicita s ustanovením § 7 ods. 1 zákona NR SR č. 10/1996 Z. z. o kontrole v štátnej správe v znení neskorších predpisov účinného 
od 1. júna 2008, podľa ktorého orgány kontroly sú povinné vytvoriť v rámci svojej pôsobnosti organizačné a personálne podmienky na vykonávanie vnútornej kontroly. Neaktuálnosť úlohy v nadväznosti na novelizáciou zákona NR SR  č. 10/1996 Z. z. o kontrole v štátnej správe (zákon č. 164/2008 Z. z. ktorým sa mení a dopĺňa zákon NR SR 
č. 10/1996 Z. z. o kontrole v štátnej správe v znení neskorších predpisov a o doplnení zákona č. 152/1998 Z. z. o sťažnostiach), ktorou bolo zrušené ustanovenie § 9 ods. (5) pôvodného znenia tohto zákona upravujúceho odbornú spôsobilosť pracovníkov kontroly  s odkazom na Vyhlášku Federálneho ministerstva kontroly č. 275/1992 Zb. o odbornej spôsobilosti pracovníkov poverených vykonávaním kontrolnej činnosti a podmienkach jej overovania.	

 
4.

Číslo uznesenia/zo dňa:	 461 zo  7. júla 1998	
Názov uznesenia:	 k  návrhu  Koncepcie postupného zdokonaľovania kontrolného systému štátnej správy v Slovenskej republike	
Predkladateľ:	 vedúci Úradu vlády SR	
Číslo úlohy:	B.12.	
Gestori úlohy:	ministri, vedúci Úradu vlády SR, vedúci ostatných ústredných orgánov štátnej správy SR, prednostovia krajských úradov, prednostovia okresných úradov	
Text úlohy:	zabezpečovať optimálne personálne počítačové vybavenie pre pracovníkov kontroly vrátane databázy príslušným hardwarovým a softwarovým vybavením 	
Termín úlohy:	 do 31. decembra 1998 a trvale 	
Odôvodnenie zrušenia:	Duplicita s § 74 písm. a) a písm. b) zákona č. 312/2001 Z. z. o štátnej službe a o zmene a  doplnení niektorých zákonov v znení neskorších predpisov. Podmienky pre riadne, bezpečné a hospodárne vykonávanie štátnej služby utvára štátnym zamestnancom služobný úrad. Podmienky pre výkon štátnej služby v zmysle citovaného ustanovenia obsahujú   zabezpečenie všeobecne záväzných právnych predpisov, služobných predpisov a informácií na riadne vykonávanie štátnej služby vrátane zriaďovania udržiavania a zlepšovania zariadení nevyhnutých na riadne vykonávanie štátnej služby.        	

5.
Číslo uznesenia/zo dňa:	400 z 18. mája 2005	
Názov uznesenia:	k správe o pokroku pri zavádzaní programového rozpočtovania	
Predkladateľ:	podpredseda vlády a minister financií	
Číslo úlohy:	B.2.	
Gestori úlohy:	ministri
predsedovia ostatných ústredných orgánov štátnej správy SR
správcovia ďalších rozpočtových kapitol okrem riaditeľa SIS	
Text úlohy:	uskutočniť prezentácie s cieľom informovať verejnosť o  cieľoch v jednotlivých oblastiach a o ich väzbe na alokované finančné zdroje	
Termín úlohy:	bez termínu	

Odôvodnenie zrušenia:	Povinnosť zverejňovať materiály programového, koncepčného a strategického charakteru vyplýva  orgánom  štátnej  správy  z  § 5 ods. 5  a  § 6 zákona č. 211/2000 Z. z. o slobodnom prístupe k informáciám a o zmene a  doplnení niektorých zákonov v znení neskorších predpisov. Hodnotenie programov je súčasťou Návrhu záverečného účtu kapitoly, ktorý sa predkladá Ministerstvu financií SR, vláde SR   a   príslušnému   výboru   NR SR  podľa  § 29  ods.  4  zákona  č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

§ 5 ods. 5 zák. č. 211/2000 Z. z. o slobodnom prístupe k informáciám:
„Ministerstvá,  ostatné  ústredné  orgány  štátnej správy  a orgány miestnej štátnej    správy    zverejňujú    materiály    programového,   koncepčného a strategického charakteru a texty  navrhovaných právnych noriem po ich uvoľnení na medzirezortné pripomienkové konanie.“

§ 6 zákona č. 211/2000 Z. z. o slobodnom prístupe k informáciám:
 „(1) Informácie podľa § 5 sa zverejňujú spôsobom umožňujúcim hromadný prístup. 
(2) Informácie podľa § 5 ods. 1 sa ďalej zverejňujú v sídle povinnej osoby a na všetkých jej pracoviskách na verejne prístupnom mieste.
(3) Povinné osoby, ktoré prevádzkujú informačné systémy  obsahujúce informácie, pri ktorých osobitný zákon nevylučuje verejnú prístupnosť, sú povinné informácie obsiahnuté v týchto registroch a zoznamoch uverejňovať na voľne prístupnej internetovej stránke. Také zverejnenie nie je porušením osobitných predpisov. 
(4) Povinné osoby môžu informácie podľa predchádzajúcich odsekov zverejniť aj ďalšími spôsobmi. Okrem informácií podľa predchádzajúcich odsekov môže povinná osoba zverejniť aj ďalšie informácie.“

§ 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov:
„Správca kapitoly zostavuje o výsledkoch rozpočtového hospodárenia kapitoly návrh záverečného účtu kapitoly vrátane záverečného účtu štátneho fondu, ktorý spravuje v súčinnosti s rozpočtovými organizáciami a príspevkovými organizáciami v jeho pôsobnosti. Súčasťou záverečného účtu kapitoly je aj hodnotenie plnenia zámerov a cieľov programov vlády rozpočtovaných v rámci kapitoly. 
Správca kapitoly predkladá ministerstvu financií v rozsahu a termíne určenom ministerstvom financií návrh záverečného účtu kapitoly. 
Návrh záverečného účtu kapitoly predkladá na informáciu vláde a príslušnému výboru národnej rady.“	

6.
Číslo uznesenia/zo dňa:	843 z 25. augusta 2004	
Názov uznesenia:	k správe z kontroly plnenia úloh z uznesení vlády, splatných  v  I. štvrť- roku 2004 a kontroly postupu vybraných obstarávateľov pri vynakladaní verejných prostriedkov na uzatváranie verejných zmlúv na tovary, práce a služby	
Predkladateľ:	vedúci Úradu vlády SR	
Číslo úlohy:	B.1.	
Gestori úlohy:	členovia vlády
predsedovia ostatných ústredných orgánov štátnej správy	
Text úlohy:	zabezpečiť, aby bola v ministerstvách, nimi zriadených organizáciách, v orgánoch špecializovanej miestnej štátnej správy a ostatných ústredných orgánoch štátnej správy vykonávaná pravidelná kontrola vynakladania prostriedkov štátneho rozpočtu z hľadiska dodržiavania ustanovení zákona  č.  523/2003 Z. z.  o  verejnom obstarávaní   a   o  zmene  zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov; výslednú správu s návrhom opatrení predkladať do vedenia príslušných subjektov	
Termín úlohy:	jedenkrát ročne do 28. februára nasledujúceho roka za uplynulý rok	
Odôvodnenie zmeny:	Zákon č. 523/2003 Z. z. bol nahradený zákonom č. 25/2006 Z. z.
Z textu úlohy navrhujeme vypustiť číslo zákona, aby v prípade ďalších legislatívnych zmien v budúcnosti nebolo potrebné úlohu aktualizovať.